Vorið er komið á norðurheimskautsslóðum mörgum vikum fyrr en fyrir áratug síðan samkvæmt áratugs rannsókn á lífi á norðurslóðum . Hækkandi hitastig veldur því að snjórinn bráðnar mun fyrr en áður , sem lengir sumarið og raskar viðkvæmu vistkerfinu , segja vísindamenn . Breytingin á árstíðunum , eitt augljóstasta dæmi loftslagsbreytinga var uppgötvuð af rannsóknarmönnum sem fylgdust með mismunandi mynstri vorsins í um 10 ár . Þeir tóku eftir mjög greinilegri breytingu á þeim tíma sem plöntur blómguðust , fuglar verptu fyrstu eggjum og skordýr og aðrar lífverur fóru í fæðuleit . Rannsóknin var gerð á Zackenberg svæðinu á NA-Grænlandi , svæði þar sem mikil fjölbreytni er á lífverum , moskuuxar , snjóhérar , læmingjar og meira en 100 tegundir af plöntum . Rannsóknin sem gerð var milli áranna 1996 - 2005 sýnir að lífverur áttu miserfitt með að aðlagast breytingunum , en eðlilegt mynstur margra tegundanna hafi breyst og flust áfram um tvær vikur . Vaðfuglar ásamt sanderlum , tildrur og lóuþrælum , sem flytjast á varpsvæði á norðurheimskautssvæðinu hafa verið að verpa um viku eða 10 dögum fyrr á meðan sum skordýr klekjast um mánuði fyrr . Sumar plöntur að meðal töldum valmúa og beitilyngi blómguðust þremur vikum fyrr . „ Rannsóknir okkar sýna það sem margir höfðu óttast , að árstíðirnar eru að breytast og að þetta eru ekki aðeins eitt eða tvö hlý ár , heldur gegnum gangandi breytingar í áratug . “ sagði Toke Hoye lífræðingur hjá Háskólanum í Árósum sem leiddi rannsóknina . Rannsóknin sýnir að margar lífverur aðlagast vel að breytingunum sem gætu bæði haft neikvæðar og jákvæðar afleiðingar . „ Á einn hátt er þetta jákvætt , að sumartíminn hefur lengst . En spurningin er hvort þessar lífverur geti aðlagast nógu vel að breytingunum “ Eitt áhyggjuefnið er að þó að sumar lífverur geti aðlagast vel eru aðrar sem erfiðara eiga með að aðlagast . Flugur gætu klekkst mun seinna en fuglarnir sem lifa á þeim og blóm sem að reyða sig á þær til frjóvgunar . Önnur ógnun er sú að lífverur sem að þrífast sunnar gætu farið að flytja sig norðar vegna hitahækkunar og því gæti það ógnað lífverunum sem þrífast aðeins í norðri því þær gætu ekki færst sig enn norðar . Það er ekki víst að þessar lífverur gætu svo lifað í sama umhverfi .